text: À Salerne tant demora 
   Qu'il li plot et qu'il li sambla
   PageV02P282
   Entre lui et le roi Carmant. 
   Meniadus, qui savoit tant 
   De bien et d'onnour que nus plus, 
   Les a là endroit detenus 
   Tant qu'il les i pot detenir. 
   Lors lor plot de là à partir, 
   Quant tant i orent demoré 
   Que drois et raisons ot porté. 
   Lors prist congié, tout en plorant, 
   Clarmondine dou roi Carmant 
   Son pere, et de done Ynabele 
   Moult très doucement, conme cele 
   Qui bien sot ce c'on devoit faire. 
   la royne Bien-doit-plaire 
   Prist congié moult piteusement, 
   Et moult la mercia forment 
   D'el honnour et de l'amisté 
   Qu'ele ot souvent en li trouvé. 
  